Il-Parlament Ewropew jikkanċella €70 miljun f'fondi Ewropej minħabba li l-Gvern ta' Erdogan m'għamilx it-titjib mistenni f'oqsma tad-drittijiet u libertajiet... Din il-ġimgħa l-Parlament Ewropew ikkanċella €70 miljun lill-Gvern ta' Tayyip Recep Erdogan u li kienu ppjanati li jingħatawlu bħala fondi qabel sħubija mal-Unjoni Ewropea. Meta kien deċiż li jingħataw dawn il-fondi l-kundizzjoni kienet li t-Turkija "tagħmel titjib fl-oqsma tas-saltna tad-dritt, demokrazija, drittijiet tal-bniedem u libertà tal-istampa. Fir-rapport annwali iżda l-Kummissjoni Ewropea ikkonkludiet li t-Turkija mxiet lilhinn, mhux viċin l-UE f'dawn l-oqsma kruċjali għad-demokrazija bil-Gvern ta' Erdogan "jdgħajjef l-qafas li jara illi s-sistema politika tkun taħt kontroll."